Leta 9 je armada združenih germanskih plemen (Heruski, Brukterji, Marsi, Sikambri, Havki in Hati) pod Arminijevim poveljstvom v Tevtoburškem gozdu uničila tri rimske legije pod Varovim poveljstvom. Njihove prapore - orle, ki so imeli velik simbolični pomen, so Germani zaplenili. Uničene XVII., XVIII. in XIX. legije niso Rimljani nikoli niti obnovili niti uporabili njihovih številk, kar je izjemen primer v rimski vojaški zgodovini.